นิวยอร์กไทม์สเผย ‘เจ้าชายซาอุฯ’ คือผู้ประมูลภาพดา วินชี ที่แพงที่สุดในโลก
นิวยอร์กไทม์สเผย เจ้าชายซาอุฯ เป็นบุคคลปริศนาผู้ประมูลภาพวาดราคาแพงที่สุดในโลกไปเมื่อเดือนพฤศจิกายนที่ผ่านมาเจ้าชายบาเดอร์ บิน อับดุลเลาะห์ บิน โมฮัมเหม็ด บิน ฟาร์ฮาน อัล-สะอูด จากซาอุดีอาระเบีย คือผู้ได้ครอบครองภาพวาด ซัลวาทอร์ มุนดี ฝีมือจิตรกรชื่อดังอย่างลีโอนาร์โด ดา วินชี หลังชนะการประมูลด้วยราคา 450 ล้านเหรียญสหรัฐ จนทำให้ภาพดังกล่าวเป็นภาพที่ราคาแพงที่สุดในโลกตามข้อมูลของไทม์ส เจ้าชายบาเดอร์ไม่เป็นที่รู้จักในฐานะนักสะสมงานศิลปะตัวยงแต่อย่างใดตัวแทนของห้องประมูลภาพคริสตีส์พยายามที่จะระบุตัวตนของเจ้าชายรายนี้และแหล่งเงินทุนของเขาก่อนที่จะตัดสินใจขายให้ ภายหลังจากที่ผู้ประมูลได้จ่ายเงินมัดจำไว้ 100 ล้านเหรียญสหรัฐ โดยระบุว่าตนเองทำธุรกิจอสังหาริมทรัพย์มีการรายงานว่าเจ้าชายบาเดอร์เป็นเพื่อนและมีความเกี่ยวข้องกับเจ้าชายโมฮัมเหม็ด บิน ซัลมาน มกุฎราชกุมารแห่งซาอุดีอาระเบีย ผู้ทรงนำเจ้าหน้าที่จับกุมเจ้าชาย 11 พระองค์ด้วยข้อกล่าวหาทุจริตในช่วงเดือนพฤศจิกายนที่ผ่านมาการกวาดล้างครั้งดังกล่าวเกี่ยวโยงกับเงินนับ 100000 ล้านเหรียญสหรัฐ และมีผู้ติดร่างแหไปมากกว่า 200 คน รวมถึงราชวงศ์ด้วยขณะเดียวกัน พิพิธภัณฑ์ลูฟวร์ในกรุงอาบูดาบีได้ทวีตข้อความเมื่อวานนี้ว่า ภาพผู้ไถ่บาปของโลก กำลังจะนำมาจัดแสดงที่พิพิธภัณฑ์อ้างอิง:
เจ้าชายบาเดอร์ บิน อับดุลเลาะห์ บิน โมฮัมเหม็ด บิน ฟาร์ฮาน อัล-สะอูด จากซาอุดีอาระเบีย คือผู้ที่ได้ครอบครองภาพวาด ซัลวาทอร์ มุนดี ฝีมือจิตรกรชื่อดังอย่างลีโอนาร์โด ดา วินชี หลังชนะการประมูลด้วยราคา 450 ล้านเหรียญสหรัฐ จนทำให้ภาพดังกล่าวเป็นภาพที่ราคาแพงที่สุดในโลกมีการรายงานว่าเจ้าชายบาเดอร์เป็นเพื่อนและมีความเกี่ยวข้องกับเจ้าชายโมฮัมเหม็ด บิน ซัลมาน มกุฎราชกุมารแห่งซาอุดีอาระเบีย ผู้ทรงนำเจ้าหน้าที่จับกุมเจ้าชาย 11 พระองค์ด้วยข้อกล่าวหาทุจริตในช่วงเดือนพฤศจิกายนที่ผ่านมา